                                             dom
afsagt den 17. november 2015 af vestre landsrets 10. afdeling (dommerne linda hangaard,
poul hansen og chris olesen med domsmænd) i ankesag
v.l. s–1108–15
anklagemyndigheden
mod
t
født … 1984
(advokat poul merrild, esbjerg)
retten i esbjerg har den 20. maj 2015 afsagt dom i 1. instans (rettens nr. 7-832/2015).
påstande
anklagemyndigheden har påstået skærpelse, således at fængselsstraffen gøres ubetinget.
tiltalte har påstået formildelse af fængselsstraffen og i øvrigt stadfæstelse, subsidiært
stadfæstelse.
forklaringer
tiltalte har om sine personlige forhold supplerende forklaret, at han har været til nogle
forsamtaler med en retspsykiater i y-by, og han går nu til jævnlige samtaler i et
behandlingsforløb omkring de seksuelle lyster. han kommer stadig på alkoholambulatoriet og
er også tilknyttet aa. han er ikke sat i alkoholbehandling. han er ikke i arbejde og har heller
ikke været i arbejde siden sagens behandling i byretten.
                                               - 2 -
landsrettens begrundelse og resultat
som anført af byretten er der med ændringen af straffeloven ved lov nr. 152 af 18. februar
2015 tilsigtet en øget anvendelse af samfundstjeneste som alternativ til ubetinget fængsel. det
fremgår af bemærkningerne til loven bl.a., at valget mellem samfundstjeneste og ubetinget
fængsel fremover først og fremmest bør afgøres ud fra en samlet vurdering af dels grovheden
af den nu foreliggende kriminalitet som udtrykt ved længden af fængselsstraffen, dels
omfanget og alvoren af eventuel tidligere kriminalitet. kriminalitetens art skal som også
anført af byretten tillægges mindre betydning, men der bør efter bemærkningerne til loven
fortsat udvises tilbageholdenhed med at anvende samfundstjeneste i tilfælde, hvor der er tale
om mere organiseret kriminalitet, eller hvor forurettede er påført betydelige fysiske eller
psykiske skader. det samme gælder som udgangspunkt, hvis kriminaliteten er udøvet over for
et særligt værgeløst offer.
landsretten bemærker, at overtrædelse af straffelovens § 235, stk. 1, forud for lovændringen
som udgangspunkt blev straffet med ubetinget fængsel.
straffen er passende udmålt til fængsel i 60 dage.
under hensyn til, at det må lægges til grund, at tiltalte alene havde besiddet det
børnepornografiske materiale i en kortere periode og kun havde udbredt en begrænset
mængde materiale i 5 dage, at tiltalte er ustraffet og er i et behandlingsforløb omkring sine
seksuelle problemer, tiltrædes det, at det er forsvarligt at gøre straffen betinget med vilkår om
samfundstjeneste som sket.
landsretten stadfæster derfor byrettens dom.
                                 t h i k e n d e s f o r r e t:
byrettens dom stadfæstes.
statskassen skal betale sagens omkostninger for landsretten.
